Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo /* KOM/2010/0578 galutinis */





[pic] | EUROPOS KOMISIJA | Briuselis, 2010.10.13 KOM(2010) 578 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo (pateikta Komisijos) AIŠKINAMASIS MEMORANDUMAS Pagal 2006 m. gegužės 17 d. tarpinstitucinį susitarimą[1] leidžiama mobilizuoti ES solidarumo fondo lėšas neviršijant viršutinės metinės 1 mlrd. EUR ribos, viršijant atitinkamų finansinės programos išlaidų kategorijų ribas. Fondo lėšų teikimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Portugalijos ir Prancūzijos pateiktomis paraiškomis pagalbai iš Fondo gauti po 2010 m. vasario mėn. nuošliaužų ir potvynio Madeiros saloje (Portugalija) ir uragano Ksintija (Prancūzijoje), bendri nuostoliai vertinami taip: (EUR) | Tiesioginė žala | Riba | Suma, pagrįsta 2,5 % koeficientu | Suma, pagrįsta 6 % koeficientu | Bendra siūlomos pagalbos suma | Portugalija. 2010 m. potvynis Madeiros saloje | 1 080 000 000 | 958 406 000 | 23 960 150 | 7 295 640 | 31 255 790 | Prancūzija. 2010 m. uraganas Ksintija | 1 425 430 000 | 3 466 573 000 | 35 635 750 | - | 35 635 750 | Iš viso | 66 891 540 | Išnagrinėjusi paraiškas[3],[4] ir atsižvelgusi į didžiausią įmanomą iš Fondo skirtiną dotaciją, taip pat į asignavimų perskirstymo išlaidų kategorijoje mastą, dėl kurio reikia numatyti papildomų išlaidų, Komisija siūlo iš Europos Sąjungos solidarumo fondo mobilizuoti bendrą 66 891 540 EUR sumą, skirtiną pagal finansinės programos 3b išlaidų kategoriją. Teikdama šį pasiūlymą panaudoti Fondo lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 26 punktą, kad poreikį pasinaudoti Fondu ir reikalingą sumą suderintų su abiem biudžeto valdymo institucijomis. Komisija ragina abi biudžeto valdymo institucijas apie savo ketinimus informuoti viena kitą ir Komisiją. Jei viena iš dviejų biudžeto valdymo institucijų nepritartų, bus organizuojamas oficialus trišalis susitikimas. Komisija pateiks taisomojo biudžeto projektą (TBP), kad į 2010 m. biudžetą būtų įtraukti specialieji įsipareigojimų ir mokėjimų asignavimai, kaip nurodyta 2006 m. gegužės 17 d. tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[6], atsižvelgdami į Komisijos pasiūlymą[7], Kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas. (4) Portugalija pateikė paraišką mobilizuoti Fondo lėšas dėl nuošliaužų ir potvynio sukeltos stichinės nelaimės Madeiros saloje. (5) Prancūzija pateikė paraišką mobilizuoti Fondo lėšas dėl uragano Ksintija sukeltos stichinės nelaimės, PRIĖMĖ ŠĮ SPRENDIMĄ: 1 straipsnis 2010 finansinių metų Europos Sąjungos bendrajame biudžete iš Europos Sąjungos solidarumo fondo skiriama 66 891 540 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamentu vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai SEC(2010) 1147 dėl Portugalijos paraiškos mobilizuoti Europos Sąjungos solidarumo fondo lėšas. [4] Pranešimas Komisijai SEC(2010) 1149 dėl Prancūzijos paraiškos mobilizuoti Europos Sąjungos solidarumo fondo lėšas. [5] OL C 139, 2006 6 14, p. 1. [6] OL L 311, 2002 11 14, p. 3. [7] OL C […], […], p. […].